નવી દિલ્હી- આયુષ્યમાન ભારત યોજનાને સફળ બનાવવા અને ઘર-ઘર સુધી પહોંચાડવા મોદી સરકાર ઉત્સાહથી કામ કરી રહી છે. આ યોજના અંતર્ગત કેન્દ્ર સરકાર 11 કરોડ જેટલા ‘ફેમિલી કાર્ડ્સ’ છપાવી રહી છે જેને લોકો સુધી હાથોહાથ પહોંચાડવામાં આવશે. કેન્દ્ર સરકાર દેશના ગામડાઓમાં ‘આયુષ્યમાન પખવાડિયા’નું આયોજન કરવા વિચારી રહી છે. મળતી માહિતી મુજબ ‘આયુષ્યમાન પખવાડિયા’ દરમિયાન ઉપભોક્તાઓને કાર્ડ આપવામાં આવશે. એટલું જ નહીં આ યોજનાને વ્યવસ્થિત રીતે ચલાવવા માટે કેન્દ્ર સરકાર રાજધાની દિલ્હીમાં 27*7 કોલ સેન્ટર પણ બનાવશે. જ્યાં આ મેડિકલ ઈન્શોરન્સ યોજના સાથે જોડાયેલી લોકોની ફરિયાદ સાંભળવામાં આવશે અને તેનું નિરાકરણ લાવવાના ઉપાયો પણ બતાવવામાં આવશે.